Diari Oficial de la Generalitat Valenciana


Sumari del DOGV 7560, del 30-06-2015 (2015/5841)

Notificació de la sentència dictada en el procediment de guarda i custòdia número 371/2014.
-------------------------------------------------------------------------------------------

### Dades del document

Número de DOGV
:   7560

Data del DOGV
:   30-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5841


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment de guarda i custòdia número 371/2014. [2015/5841]  
Matèria estadística: guarda, custòdia o aliments de fills menors no matrimonials no consensuats.  
Demandant: Martha Liliana Sepúlveda Cortés.  
Procurador: Antonio Merlos Sánchez.  
Advocat/ada: -  
Demandat: Osvaldo Ariel Silva Corvetto.  
Procurador/a: -  
Advocat/ada: -  
En el juí esmentat s'ha dictat una sentència que, literalment, és com es diu:  
  
«Sentència número 000104/2015  
Magistrada jutgessa que la dicta: Isabel María Chico Molina.  
Lloc: Torrevieja.  
Data: 4 de maig de 2015.  
Part demandant: Martha Liliana Sepúlveda Cortés.  
Procurador: Antonio Merlos Sánchez.  
Part demandada: Osvaldo Ariel Silva Corvetto.  
Objecte del juí: família, guarda, custòdia o aliments de fill menor no matrimonials no consensuats.  
Isabel María Chico Molina, jutgessa de reforç del Jutjat de Primera Instància número 3 de Torrevieja, he vist estes actuacions de mesures de fills extramatrimonials seguides en este jutjat amb el número 371/2014, a instàncies de Martha Liliana Sepúlveda Cortés, representada pel procurador senyor Merlos Sánchez i assistida per la lletrada senyora Guerrero Muñoz, contra Osvaldo Ariel Silva Corvetto, en situació de rebel·lia processal, i en què ha sigut part el Ministeri Fiscal.  
  
Dispositiva  
Estime la demanda interposada pel procurador senyor Merlos Sánchez, en nom i representació de Martha Liliana Sepúlveda Cortés, contra Osvaldo Ariel Silva Corvetto, i dispose l'adopció de les mesures definitives següents:  
1r) Pàtria potestat compartida entre els progenitors.  
2n) Règim de convivència: les menors conviuran amb la seua progenitora, la senyora Sepúlveda Cortés.  
3r) Règim de relacions del menor amb el seu progenitor:  
g) El pare gaudirà de la companyia de les filles durant caps de setmana alterns, des de les 17.00 hores dels divendres fins a les 20.00 hores dels diumenges, i els dimecres des de les 17.00 hores fins a les 21.00 hores.  
h) En els caps de setmana que no corresponga al pare tindre en la seua companyia les menors, ell les tindrà els dimecres i els divendres des de les 17.00 hores fins a les 21.00 hores.  
i) Pel que fa al període vacacional d'estiu, Nadal i Setmana Santa, les menors romandran en companyia de son pare els anys parells i la mare els imparells.  
j) El pare tindrà en companyia seua les filles el Dia del Pare, i també els ponts que coincidisquen en el cap de setmana que li corresponga a ell.  
k) El lloc per a entregar i arreplegar les menors serà el domicili habitual de la mare.  
l) En el cas de malaltia o símptomes greus que puguen patir les menors, haurà d'informar immediatament l'altre cònjuge, qui podrà visitar-les sense cap limitació allí on es troben.  
  
Este règim quedarà en suspens fins que no conste que el pare de les menors es troba novament a Espanya. Una vegada produïda esta circumstància, i d'acord amb el temps que haja transcorregut sense que el pare haja tingut contacte amb les menors, el règim anterior s'aplicarà amb caràcter progressiu, de manera que se suprimiran les visites de cap de setmana durant un període de tres mesos, i es portaran a terme únicament les visites intersetmanals a l'efecte de garantir que les menors puguen adaptar-se a la convivència amb el seu progenitor. Tot això s'entén sense perjuí que els pares, de comú acord i tenint en compte el benefici de les seues filles, decidisquen aplicar el règim general previst, sense període transitori d'adaptació.  
4t) Despeses ordinàries i extraordinàries: les despeses ordinàries consistiran en l'abonament d'una pensió d'aliments a favor de les filles menors, que haurà de satisfer el progenitor no custodi i que es fixa en la quantia de 200 euros mensuals, per a cada una d'elles.  
Esta quantitat s'actualitzarà anualment, en data 1 de gener de cada any, a les variacions que experimente l'IPC aprovat per l'INE o organisme que el substituïsca.  
Les despeses extraordinàries s'abonaran a mitges. S'inclouen dins del concepte de despeses extraordinàries les relacionades amb la salut del menor que no estiguen cobertes per la Seguretat Social, i també les relacionades amb activitats esportives, culturals o classes de suport, i serà un requisit previ necessari la conformitat d'ambdós pares en la realització de l'activitat, llevat que concórreguen raons d'urgència que no permeten sol·licitar este acord.  
5t) Atribució de domicili conjugal, siti a Torrevieja, urbanització Altos de la Bahía I, illa IV, 104: l'atribuïsc a les filles menors i la progenitora.  
No faig un pronunciament exprés en costes.  
Mode d'impugnació: mitjançant un recurs d'apel·lació davant de l'Audiència Provincial (art. 455 LECn).  
El recurs s'interposarà davant del tribunal que haja dictat la resolució que s'impugne dins del termini de 20 dies, comptat des de l'endemà de la notificació d'esta.  
En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen.  
Informació sobre el depòsit per a interposar un recurs:  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un depòsit de 50 euros, que se li tornarà només en el cas que el recurs siga estimat.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Ho dispose, mane i firme.»  
  
Atés que es desconeix el domicili o la residència actuals d'Osvaldo Ariel Silva Corvetto, com a demandat, per una resolució dictada en el procediment esmentat i de conformitat amb el que disposen els articles 156.4 i 164 de la Llei 1/2000, d'Enjudiciament Civil, com a secretària judicial, dispose la publicació d'este edicte al tauler d'anuncis del jutjat per a portar a efecte la diligència de notificació.  
  
  
Torrevieja, 6 de maig de 2015.- La secretària judicial: María Amparo Marco Martínez-Arenas.